b'\n_START_ARTICLE_\nUtl\xc3\xb8per\n_START_PARAGRAPH_\nUtl\xc3\xb8per eller stolon er en horisontal, krypede stengel hos planter. Den ligger p\xc3\xa5 eller rett under jordoverflata og er leddelt med en adventivknopp i hver leddknute. R\xc3\xb8tter og andre plantedeler vokser ut fra knoppen og danner en ny plante. Utl\xc3\xb8pere er en effektiv metode for vegetativ formering. Kjente planter med utl\xc3\xb8pere er g\xc3\xa5semure og jordb\xc3\xa6r. Velkjente stueplanter som gr\xc3\xb8nnrenner, ynglesildre og marmorlanterne har utl\xc3\xb8pere med sm\xc3\xa5 planter som henger ned fra potta. En jordstengel skiller seg fra en utl\xc3\xb8per ved \xc3\xa5 v\xc3\xa6re underjordisk og ligne p\xc3\xa5 ei rot.'